text: [VÍDEO]: L'espanyolisme contra Jordi Hurtado per "amenazas a la Corona" - XCatalunya.cat
  [VÍDEO]: L'espanyolisme contra Jordi Hurtado per "amenazas a la Corona"
  Jordi Hurtado en el punt de mira de l'espanyolada més fatxa
  L'històric presentador del concurs de televisió 'Saber y Ganar' Jordi Hurtado va fer 64 anys aquesta setmana. Ningú ho diria però el periodista català té seixanta-quatre primaveres i segueix al peu del canó amb un aspecte simpàtic i juvenil. Hurtado sempre ha passat desapercebut i mai s'ha posicionat, de manera que el seu tarannà polític mai ha estat comentat, fet que hagi rebut durant anys elogis procedents d'ambdues bandes.
  Tot i això, ha arribat l'excepció. En un dels seus últims programes, Hurtado ha estat molt criticat per la samarreta d'un dels concursants durant el seu programa que s'emet al segon canal de Televisión Española. Se n'ha fet ressò el compte de twitter Profesionales de RTVE unidos contra el sectarismo y el odio en RTVE. ¿Quieres conocer la verdad? Comprometidos con el verdadero servicio público". Aquests s'han esverat pel que duia posat en Jaime Lucas, un enginyer informàtic de Madrid que treballa pel ministeri d'Indústria.
  La interpretació és rebuscada. Hi apareix un grup de peons dels escacs portant tridents i dalles. Consideren que és un missatge ocult contra el Rei Felipe VI i Letizia Ortiz, en ple debat sobre els indults als presos polítics i en plena visita del Borbó a Catalunya.
  "Programa grabado en Cataluña". El text és per enmarcar: "En plena ofensiva de los indultos, 'Saber y ganar' de La 2 de TVE permite a un concursante funcionario del ministerio de Industria, Comercio y Turismo exhibir una camiseta amenazante contra la Corona"… I encara no han acabat: "Exigimos que RTVE y RTVE Catalunya tomen medidas ya"… Deuen voler que els concursants vagin d'etiqueta.